ועדת הכלכלה, כנסת 17, פרוטוקול מספר 511, 2008-02-27 10:30

אמנון כהן: אני פותח את הדיון של ועדת הכלכלה של הכנסת.

אמנון כהן: אנחנו מקיימים את הדיון בהצעת חוק ועדת שמיטה ממלכתית, התשס"ח-2007, שחתומים עליה הרבה מאוד חברי כנסת.

אמנון כהן: הוועדה דנה בהצעת החוק ואישרה אותה בתאריך 4 בפברואר 2008 לקריאה השנייה ולקריאה השלישית, ולאחר מכן משרד המשפטים העלה השגות לגבי החוק.

אמנון כהן: אנחנו נשמע השגות, כבוד המציעים, ואנחנו נקבל החלטה מה לעשות לגביהן.

אמנון כהן: לפני כן נקיים הצבעה לגבי דיון מחדש.

אמנון כהן: מי בעד דיון מחדש על-פי בקשתו של יושב-ראש ועדת הכלכלה, חבר הכנסת גלעד ארדן.

אמנון כהן: הצבעה בעד הרביזיה – פה אחד הבקשה לרביזיה נתקבלה.

אמנון כהן: בעד פה אחד.

אמנון כהן: אושר דיון מחדש.

אמנון כהן: כבוד היועץ המשפטי של הוועדה, בבקשה.

ניר ימין: אני אתחיל עם הסוף.

ניר ימין: אני מסכים עם נייר העמדה שהגיש משרד המשפטים, עורך-הדין מייק בלאס ועורך הדין כהאן כאן מטעמו, בנוסח הזה זה יהיה סעיף 6(ב), שמתייחס לאפשרות של היועץ המשפטי לממשלה לקבוע כי עילה מסוימת מהעילות שמנויות בסעיף התקיימה להפסקת כהונה של חבר ועדה, וכן הסיפה של הסעיף אומרת שהוא יכול לדרוש מהשר להפסיק את כהונתו.

ניר ימין: משרד המשפטים העלה את העניין בצדק.

ניר ימין: הסעיף הזה נלקח מסעיפים דומים בחוקים מסוימים, ששם יש מועצה סטטוטורית שהשר לא ממנה.

ניר ימין: כאן השר ממנה את הוועדה, ולכן אין מקום לסעיף הקטן הזה, אין מקום שהיועץ המשפטי ידרוש מהשר להעביר אדם מתפקידו.

ניר ימין: אולי עורך-הדין כהאן ירצה להוסיף על זה.

אמנון כהן: זה דבר ברור.

אריאל כהאן: צריך להשמיט את הסעיף הקטן הזה.

אמנון כהן: תקרא לפרוטוקול שיהיה הכול מסודר.

ניר ימין: זה סעיף קטן שנמצא בתוך הסעיף שנוגע להפסקת כהונה.

ניר ימין: סעיף קטן (ב) אומר: "בלי לגרוע מהוראות סעיף קטן (א) רשאי היועץ המשפטי לממשלה לקבוע כי התקיימה עילה להפסקת כהונה של חבר הוועדה, המנויה בסעיף קטן (א)(3)" – הורשע בעבירה שיש עימה קלון – "או לדרוש מהשר להפסיק את כהונתו, בשל עילה כאמור בסעיף קטן (א)(4)" – שמונה רשימה של עילות: נבצר מחבר הוועדה למלא את תפקידו; חבר הוועדה אינו ממלא כראוי את תפקידו; נעדר משלוש ישיבות רצופות; הוגש נגדו כתב אישום.

ניר ימין: למרות סעיף קטן (ב) שאומר שהיועץ המשפטי לממשלה רשאי לקבוע כי התקיימה עילה להפסקת כהונה של חבר הוועדה, או לדרוש מהשר להפסיק את כהונתו בשל עילה כאמור, אף אם הוועדה לא עשתה כן, מוצע להשמיט.

אמנון כהן: אנחנו מסכימים להשמיט את החלק שקרא היועץ המשפטי של ועדת הכלכלה.

אמנון כהן: האם כולם מסכימים?

אמנון כהן: מי בעד ההשמטה?

לאה ורון: השמטה של סעיף קטן (ב).

לאה ורון: הצבעה בעד – פה אחד ההצעה למחיקת סעיף קטן (ב) נתקבלה.

אמנון כהן: ולאחר מכן אנחנו מאשררים לקריאה השנייה והשלישית את הצעת החוק, עם התיקון שהציג לנו היועץ המשפטי של הוועדה, בתיאום עם משרד המשפטים.

אמנון כהן: מי בעד?

אמנון כהן: הצבעה בעד – פה אחד אושר להעלות את הצעת חוק ועדת שמיטה ממלכתית, השס"ח-2008 לקריאה השנייה ולקריאה השלישית, בכפוף לתיקונים.

אמנון כהן: גברתי מנהלת הוועדה, זה עבר פה אחד.

אמנון כהן: תודה רבה לחברי הכנסת, יישר כוח למציעים.